### Beslutning

Beth Svendsen, Simon Johnsen og Clavs Mikkelsen kunne tiltræde indstillingen i overensstemmelse med de ændringer, der fremgår af notat af 6. juni 2017 med bilag til udvalget fra Magistratsafdelingen for Teknik og Miljø.

 Ronny Petersen tog forbehold med henblik på en nærmere drøftelse i byrådsgruppen.

 Allan Schultz kunne ikke tiltræde indstillingen.

 Nikolai Overgaard og Yan Holst var forhindrede i at deltage i udvalgets behandling af sagen den 12. juni 2017.

Endelig vedtagelse af forslag til Lokalplan nr. 1041, Etageboligbebyggelse på [adresse], [adresse], samt Tillæg nr. 85 til Kommuneplan 2013.

### Resumé

Der er udarbejdet et forslag til Lokalplan nr. 1041, Etageboligbebyggelse på [adresse], [adresse]. Lokalplanen er ikke i overensstemmelse med Kommuneplan 2013, og der er derfor samtidig udarbejdet Tillæg nr. 85.

 Lokalplanen gælder for et område på [adresse] i den nordlige del af [adresse]. Området afgrænses mod øst af en åben karrébebyggelse bestående af en boligblok og en randbebyggelse ved [adresse] og [adresse], mod syd af [adresse], mod vest af randbebyggelse ved [adresse] og Doris Carlsen og mod nord af villabebyggelse.

 Lokalplanområdet, der er på ca. 5.070 m2, er ved planens udarbejdelse privat ejet og beliggende i byzone.

 Lokalplanen er udarbejdet efter ønske fra den private ejer, for at give mulighed for at nedrive den eksisterende ældre erhvervsbebyggelse og i stedet opføre ny bebyggelse i op til 6 etager primært til boligformål.

 Det samlede etageareal inden for lokalplanområdet må ikke overstige 9.600 m² etageareal foruden eventuel kælder, svarende til en bebyggelsesprocent på 190 for lokalplanområdet. Det forventes, at området kommer til at rumme ca. 130 boliger.

 Lokalplanen fastlægger, at mindst 1.376 m² etageareal inden for lokalplanens område anvendes til almene familieboliger, svarende til 15 % af det samlede boligetageareal.   Lokalplanforslaget har været fremlagt i offentlig høring i perioden 17.11.2016-19.01.2017. I høringsperioden indkom 39 høringssvar.

 På baggrund af høringssvarene til lokalplanforslaget foreslås rettelser til lokalplanen vedr. bygningshøjder og byggefelter i den østlige del af lokalplanens område.

 Der foreslås også en præcisering af højde og materialer for en mur i skel i den nordlige del af lokalplanens område, samt en præcisering af solceller og tagterrasser på tage i den nordlige del af lokalplanens område.

### Indstilling

At 1) Lokalplan nr. 1041, Etageboligbebyggelse på [adresse], [adresse] vedtages endeligt, med de rettelser der fremgår af afsnit 5.4 samt bilag 3 og 4.

 At 2) Tillæg nr. 85 til Kommuneplan 2013 vedtages endeligt.

 At 3) Indkomne høringssvar besvares som angivet i indstillingens afsnit 5.3 samt bilag 3

### Sagens forløb

03-05-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 08-05-2017 Magistraten
Fremsendes til [adresse] med bemærkning, at Magistraten i mødet den 8. maj 2017 anbefaler, at byrådet tiltræder Magistratsafdelingen for Teknik og Miljøs indstilling af 1. maj 2017.

 Julie Lassen tog forbehold.
 10-05-2017 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 10. maj 2017.
 22-05-2017 Teknisk Udvalg
Sagens behandling udsat.
 12-06-2017 Teknisk Udvalg
Beth Svendsen, Simon Johnsen og Clavs Mikkelsen kunne tiltræde indstillingen i overensstemmelse med de ændringer, der fremgår af notat af 6. juni 2017 med bilag til udvalget fra Magistratsafdelingen for Teknik og Miljø.

 Ronny Petersen tog forbehold med henblik på en nærmere drøftelse i byrådsgruppen.

 Allan Schultz kunne ikke tiltræde indstillingen.

 Nikolai Overgaard og Yan Holst var forhindrede i at deltage i udvalgets behandling af sagen den 12. juni 2017.